Alle linjer og punkter som eksisterer på OSM-databasen defineres av engelske nøkler og verdier. Nøkkelen beskriver vagt hva slags type objekt punktet eller linjen er. Dette kan være en kategori, som for eksempel «highway» som beskriver at objektet er en vei eller lignende. Verdien av nøkkelen beskriver ofte enda nøyere hva objektet er. Verdier til bruk sammen med «highway» kan være «path» (sti) eller «primary» (hovedvei). Andre nøkkel og verdi-kombinasjoner kan være «natural=wood» og «building=house».